Joni Mitchell

Joni Mitchell (nascite Roberta Joan Anderson, 7 novembre 1943) es un cantautor, musico e pictor canadian que es associate con musica folk, e etiam pop, rock e jazz. Su cantos ha themas social e environmental o discute experientias personal.

Mitchell era elevate principalmente in Saskatchewan. Illa se moveva a Toronto e depost al Statos Unite durante le annos 1960. Alcun de su cantos original era sonate per cantos altere de folk, que la adjutava signar con Reprise Records. Illa publicava su prime album, Songs to a Seagull in 1968. Mitchell deveniva associate con le contracultura del annos 1960. Le annos subsequent, illa publicava duo de su cantos plus famose (Big Yellow Taxi e Woodstock) e Blue (1971), su album plus acclamate e influential. Post le album For the Roses (1972), illa partiva Reprise Records. Le album subsequente, Court and Spark (1974), era su album plus succedite commercialmente e habeva le singles succedite Help Me e Free Man in Paris.

Le musica de Mitchell usa le piano o guitarras con accordaturas inusual; illa ha componite cantos in plus que 50 accordaturas. Mitchell ha producite tote su discos post 1970. Le secunde medio del annos 1970, le harmonies de su compositiones deveniva plus complexe dum illa deveniva interesate in jazz. Illa sonava con Jaco Pastorius, Wayne Shorter, Herbie Hancock, Pat Metheny e Charles Mingus. Le annos 1980, illa moveva verso musica electronic, pop e protestos politic, e habeva concertos minus sovente. Su album plus recente de cantos original era publicate in 2007, e illa ha postea annunciate su retiro.

Mitchell ha receptate multe premios e honores per su musica, specialmente pro le componer de cantos. Illos include novem Grammy Awardes e un induction al Rock and Roll Hall of Fame in 1997. Mitchell es etiam un artista visual e ha designate le coperturas del majoritate de su albumes.

Categoria:Musicos
Categoria:Cantautor anglophone
Categoria:Cantator canadian